Gorbeiako Estazio Megalitikoa

Gorbeiako Estazio Megalitikoa. Inguru honek aspalditik, aurrehistoriatik, artzaintza ezagutu du eta, ondorioz, aztarna megalitiko asko ikus daiteke. 21 daude katalogatuak; oso zonalde aberatsa da.

Historiaurreko monumentuak 
Periodo orokorra: Brontze Aroa, Kalkolitoa / Eneolitoa, Burdin Aroa, Neolitoa, K.a. 3000 eta 900 urte artekoak.

Kokapen geografikoa 
Bizkaia eta Araba gaineko mugan zabaltzen da estazio megalitiko hau, Gorbeiako mendilerroan. Udalerriak: Areatza, Orozko eta Zeanuri. Batez ere [[kareharri]z osatutako mendigunea da. Gailur nagusiak Gorbeia (1.475 m) eta Lekanda (1.314 m) dira; bertatik Itxinako dolina handira eta bertako paisaia karstikora irits daiteke. Inguru horretako gune garaietan larreak dira nagusi, eta, horietan, ardiak eta ahuntzak.

Sailkatutako monumentuak 
Estazio honetan ondorengo monumentu megalitikoak aurkitu dira:

Trikuharriak 
Guztira hamalau ezagutzen dira:
 Astepe 1
 Astepe 2
 Astepe 3
 Edia
 Errekatxuetako Atxa
 Gaztañazarreta
 Igitaia
 Ipergorta 1 (Gorosteta)
 Ipergorta 2
 Mejandi
 Mendigana (Larreder)
 Ubixeta
 Usengatzu
 Pagozarreta

Tumuluak 
Guztira sei ezagutzen dira:
 Egalazaburu
 Gorbeiako Gurutzea (Igitaia)
 Gorbeia II
 Kortetako Lepoa 1
 Kortetako Lepoa 2
 Kortetako Lepoa 3

Menhirra 
Bakarra baina ederra:

 Kurtzegane

Egoera legala 
Estazio Megalitikoa Monumentu Multzoa eta Kultura Ondasuna deklaratu zuen Eusko Jaurlaritzak 2009ko martxoaren 6an. Bertan 17 monumentu aipatzen dira.

Erreferentziak

Kanpo estekak 
 Eusko Jaurlaritza: Kultura Ondarea webgunea.

Areatzako eraikinak
Zeanuriko eraikinak
Orozkoko eraikinak
Euskal Herriko monumentu megalitikoak
Arabako Kultura Ondasunak
Arabako monumentuen multzoak
Bizkaiko Kultura Ondasunak
Bizkaiko monumentuen multzoak
Gorbeiako mendilerroa